**Бірге тамақтанудың күші**

***«Ең бастысы, бір-біріңді шынайы сүйіңдер, сондай сүйіспеншілік адамдардың көптеген күнәларын кешіреді. 9Ешбір наразылықсыз өзара қонақжай болыңдар.»***

***(Петірдің 1-хаты 4:8-9)***

Дастархан басына жиналып, бірге тамақтану - өмірдегі жақсы, әдемі нәрселерден ләззат алудың тамаша тәсілі.

Бірге тамақ ішу мағыналы әңгімелерге, күлкіге және тығыз қарым—қатынастарға әкелуі мүмкін. Құдай қонақжайлылықтың мәнді және әсерлі болуын қалаған еді. Жаңа өсиетте Исаның достарымен және басқалармен бірге дастархан басына жиналғаны 30 рет жазылған. Матай кітабында Исаның адамдармен жиі тамақтанатыны сонша, Оны сынаушылар тойымсыз және маскүнем деп айыптады. Иса салықшылармен, дін жетекшілерімен, балықшылармен және жұрт арасында жаман атақтары бар адамдар бірге тамақтанды. Иса ешқашан да біреудің кешкі асқа шақыруынан бас тартпаған еді.

Бірге тамақтану адамдарды жақындастырып, қоғамдастық сезімін тудырады. Бірге тамақтану - бұл денемізді, ой-санамызды және жанымызды қажетті азықпен қамтамасыз ету әрекеті. Дастин Уиллис қонақжайлылық жай ғана көңіл көтеру емес, бұл басқалармен қарым қатынаста болу екенін атап көрсетеді. Үйлерімізді басқаларға Көкте Құдайдың дастарханында болудың қандай екенін көрсететін кішігірім үлгі ретінде қолданайық. Иса Мәсіх бізді Өз үйіне қалай жылы қарсы алса, біз де басқаларға сондай жылы лебіз білдірейік.

Киелі кітап бізге мынаны еске салады: «Ең бастысы, бір-біріңді шынайы сүйіңдер, сондай сүйіспеншілік адамдардың көптеген күнәларын кешіреді. 9Ешбір наразылықсыз өзара қонақжай болыңдар.» (Петірдің 1-хаты 4:8-9).

Бүгін өз үйіңізге дастархан басына кімді шақырасыз?